Nick Fury

Eversti **Nicholas Joseph ”Nick” Fury** on Marvel-kustantamon sarjakuvissa esiintyvä sarjakuvahahmo. Hän on toisen maailmansodan veteraani ja Marvel-universumin tehokkaimman vakoilujärjestön, YPKVV:n johtaja. Hahmon loivat Stan Lee ja Jack Kirby ja Furyn ensiesiintyminen tapahtui *Sgt. Fury and his Howling Commandos* -lehden ensimmäisessä numerossa (toukokuu 1963). 

Nykyinen Nick Fury debytoi *Fantastic Four*-lehden numerossa 21 (joulukuu 1963). Yhdysvaltalaisessa *Strange Tales* -lehden numerossa 135 (1965) hahmoa muutettiin James Bond -tyyppiseksi vakoojaksi ja YPKVV:n johtajaksi. Hahmo tekee edelleen usein vierailuja Marvel-kustantamon sarjakuvalehdissä toimien eräänlaisena välittäjänä supersankarien ja Yhdysvaltain hallituksen välillä. Nykyään on paljastunut, että Fury nauttii erikoista seerumia, joka estää hänen ikääntymisensä.

## Historia
### Lapsuus ja sota-aika
Nicholas Joseph Fury oli vanhin Jack Furyn lapsista New Yorkissa. Hänen isänsä oli Yhdysvaltain kansalainen, joka värväytyi Britannian ilmavoimiin ensimmäisessä maailmansodassa vuonna 1916. Hänen sanotaan ampuneen Manfred von Richthofenin varhain ilmailu-uransa alussa ja vuoden 1918 lopussa hän oli juhlittu sotasankari. 

Sodan jälkeen Jack palasi kotiinsa ja nai nimeämättömäksi jääneen naisen ja pariskunnalle syntyi kolme lasta. Nick syntyi luultavasti 1910-luvun lopussa. Nickin jälkeen syntyi hänen toinen veljensä Jacob ”Jake” Fury (josta myöhemmin tuli superroisto Scorpio, Zodiac-rikollisryhmän johtaja cartel), ja viimeisenä syntyi heidän sisaruksensa, Dawn.

Kaikki kolme lasta kasvoivat Hell's Kitchenissä Manhattanilla, New Yorkissa. Nick oli amatöörinyrkkeilijä ja myöhemmin ystävänsä  Red Hargroven kanssa miehet lähtivät etsimään seikkailuja. Lopulta luutnantti Samuel ”Happy Sam” Sawyer värväsi miehet erikoistehtävään Hollantiin. Red sijoitettiin Pearl Harboriin, jossa kuoli japanilaisten hyökkäyksessä tukikohtaan.

Sawyer, joka oli ylennetty kapteeniksi, määräsi Furylle erikoisiskujoukkojen päällikkyyden. Nämä ”Ulvovat Kommandot” sijoitettiin Englantiin ja lähetettiin sieltä käsin erikoistehtäviin toisessa maailmansodassa. Tänä aikana Fury rakastui englantilaiseen sairaanhoitajaan, Pamela Hawleyhin, joka kuitenkin kuoli pommituksissa ennen kuin Fury ehti kosia tätä.

### CIA
Sodan loppuvaihessa Fury haavoittui pahasti astuttuaan maamiinaan. Hänet paransi tiedemies Berthold Sternberg, joka testasi Furyyn kehittelemäänsä seerumia. Seerumin ansiosta Furyn ikääntyminen on hyvin hidasta. Sodan jälkeen Fury siirtyi Office of Strategic Services-organisaatioon (OSS), joka oli Central Intelligence Agencyn eli CIA:n edeltäjä. Myöhemmin Fury oppi, että hänen oli määräaikoina nautittava lisää seerumia, muuten hän vanhenisi nopeasti ja kuolisi. Tohtori Sternberg alkoi kiristää Furylta suuria summia rahaa vastineeksi seerumin tuottamisesta. 

Fury jatkoi työtään myös CIA:ssa ja toimi kenttäagenttina kaikkialla maailmassa. Myöhemmin valtio alkoi käyttää Furya välikätenä toiminnassaan superihmisten kanssa, kuten Ihmenelosten kanssa.. Tänä aikana Fury alkoi myös käyttää tavaramerkiksi muodostunutta silmälappuaan. Myöhemmin paljastui, että hänen silmäänsä oli osunut sodan aikana sirpale, jonka myötä Furyn näkö lähti hitaasti toisesta silmästä.

### YPKVV
Tony Stark värväsi Furyn YPKVV:n toiseksi johtajaksi. Järjestön päävastustaja oli kansainvälinen terroristijärjestö Hydra, jota johti Furyn arkkivihollinen paroni Strucker. Furyn johdossa YPKVV:sta tuli yksi maailman voimakkaimmista vakoilujärjestöistä. Järjestö operoi hallitusten ja myös supersankarien, kuten Kostajien kanssa. YPKVV on myös värvännyt riveihinsä supervoimaisia jäseniä. 

Vuonna 2003 esitetyssä *[[Salattu Sota]]* -tarinassa  Nick Fury selvittää Latverian pääministerin, Lucia von Bardasin luoman juonen varustaa superroistoja korkeateknologisilla aseilla. Von Bardasin päämääränä on Amerikan heikentäminen ja terrorismin tukeminen (tarinan tapahtuma-aikana Latverian diktaattori Tohtori Doom oli oletettavasti kuollut). Fury muodostaa vastoin ylempiensä tahtoa iskuryhmän ja iskee Latverian pääkaupunkiin Doomstadtiin. Tarinan seurauksena Furyn ja Kapteeni Amerikan välinen suhde kiristyi ja Fury joutui erotetuksi tehtävästään YPKVV:n johtajana.

## Nick Fury muissa medioissa
### Televisio

* David Hasselhoff esitti Nick Furya vuonna 1998 tehdyssä FOXin televisioelokuvassa *Nick Fury: Agent of S.H.I.E.L.D.*
* Fury esiintyi vierailevana hahmona ''Rautamies''-animaatiosarjassa. Furyn äänenä toimi Philip Abbott. 
* Jim Byrnes dubbasi Furyn osuudet *[[X-Men: Evolution]]*-animaatiosarjassa.
* Fury esiintyi useassa ''Hämähäkkimies''-animaatosarjan jaksossa. Philip Abbott toimi myös tuolloin Furyn äänenä yhdessä jaksossa, loput esiintymiset suoritti Jack Angel.
* Nick Fury mainitaan *[[Hulk (animaatiosarja)|Hulkin]]* omassa animaatiosarjassa useaan otteeseen. Myös yksi Furyn Ulvovista kommandoista, Gabriel Jones esiintyy sarjassa kenraali Rossin apurina Hulkin tuhoamisessa.

### Marvel Cinematic Universe
Marvel Cinematic Universen elokuvissa Nick Furya näyttelee Samuel L. Jackson. Roolitus perustuu Ultimate Marvel -sarjakuviin, joissa Nick Fury on tummaihoinen ja muistuttaa suuresti Jacksonia.

Hän esiintyy elokuvissa *[[Iron Man (elokuva)|Iron Man]]* (2008), *[[Thor (elokuva)|Thor]]* (2011) sekä *[[Captain America: The First Avenger]]* (2011) vain kesken lopputekstien tai niiden jälkeen näytetyissä kohtauksissa. Hän esiintyy myöhemmin merkittävässä roolissa elokuvissa *[[Iron Man 2]]* (2010), *[[The Avengers (vuoden 2012 elokuva)|The Avengers]]* (2012), *[[Captain America: The Return of the First Avenger]]* (2014), **' (2015), ''[[Captain Marvel (elokuva)|Captain Marvel]]'' (2019), ''[[Spider-Man: Far From Home]]'' (2019) ja ''[[The Marvels]]'' (2023) sekä [[Disney+]]-sarjassa ''[[Secret Invasion (minisarja)|Secret Invasion]]'' (2023). Fury teki lisää lyhyitä esiintymisiä myös elokuvissa **' (2018) ja **' (2019) sekä Disney+-animaatiosarjassa ''[[What If...? (animaatiosarja)|What If...?]]'' (2021–2024). Furyn merkittävin rooli ensimmäisissä elokuvissa oli [[Kostajat]]-hankkeen toteuttaminen, jonka avulla hän kokosi [[Rautamies|Rautamiehen]], [[Hulk]]in, [[Musta Leski (Natasha Romanoff)|Mustan Lesken]], [[Haukansilmä (sarjakuvahahmo)|Haukansilmän]], [[Kapteeni Amerikka|Kapteeni Amerikan]] sekä [[Thor (sarjakuvahahmo)|Thorin]] yhteen maailmaa suojelevaksi supersankariryhmäksi. Hän oli ennen S.H.I.E.L.D.:n johtajaksi tulemista tavannut [[Carol Danvers]]in, joka inspiroi häntä luomaan Kostajat-hankkeen, ja edennyt omalla vakoojan urallaan [[Skrullit|skrullien]] avustuksella. S.H.I.E.L.D.:n tuhouduttua [[Hydra (sarjakuvat)|Hydran]] soluttautumisen vuoksi, hän lavastaa kuolemaansa ja auttaa myöhemmin Kostajia taistelussa [[Ultron]]ia vastaan. Kostajien kukistettua [[Thanos]], Yhdysvaltain hallitus lähetti Furyn avaruusasemalle rakentamaan uutta avaruuspuolustusjärjestelmää nimeltä S.A.B.E.R., mutta palasi välissä Maahan, kun skrullit kääntyivät häntä vastaan ja yrittivät vallata Maan.

===Videopelit===
* Nick Fury esiintyy **'-pelissä sankarien koordinaattorina Pahuuden Mestareita vastaan.  Hahmon äänenä toimi Scott MacDonald. Hahmon saa pelattavaksi, mikäli läpäisee pelin onnistuneesti.

## Hahmoa näytelleet

### Ultimate Furya näytelleet

## Lähteet